DA Den Europæiske Unions Tidende C 274/9

MEDDELELSE OM ANSØGNING OM EFTERFORSKNING EFTER FLYDENDE OG GASFORMIGE KULBRINTER I OMRÅDET BENÆVNT CONTRADA GIARDINELLO

REPUBLIKKEN ITALIEN — REGIONEN SICILIEN

AFDELINGEN FOR ENERGI OG OFFENTLIGE FORSYNINGSSELSKABER — ENERGIKONTORET

AFDELINGEN FOR KULBRINTER OG GEOTERMI (»U.R.I.G.«)

2011/C 274/05

Selskabet EniMed — Eni Mediterranea Idrocarburi SpA med hovedsæde i Gela (CL), Strada Statale 117 bis — Contrada Ponte Olivo (postnummer 93012) — C.F. 12300000150, der er enerepræsentant med 45 %, andre medejere er Irminio s.r.l. med 30 % og Edison SpA med 25 %, har ved skrivelse af 4. januar 2010 til den tidligere erhvervsafdeling, som havde kompetence til at meddele tilladelser inden for råstofområdet i regionen Sicilien, og som havde hovedsæde i via Ugo La Malfa no 87/89, 90146 Palermo, Italia, med henvisning til Siciliens regionallov (L.R.S.) nr. 14 af 3. juli 2000 om gennemførelse af direktiv 94/22/EF anmodet om tilladelse til efterforskning efter flydende og gasformige kulbrinter i det område, der normalt benævnes »Contrada Giardinello«; dette område dækker et areal på 38 400 ha (380,40 km2) beliggende i det sydøstlige Sicilien i provinserne Ragusa og Catania. Tilladelsen er afgrænset mod syd af kystlinjen, mod vest af Passo di Piazza-ansøgningen, mod nordvest af Piano Lupo-koncessionen, mod nordøst af Fiume Tellaro-tilladelsen og mod øst af Ragusa-koncessionen, af Tresauro-tilladelsen og af Irminio-koncessionen.

Ansøgningsområdet omkranser Bonincontro-koncessionen, hvis område er udelukket fra beregningen af nærværende ansøgningsområde.

Berørte kommuner i Ragusa-provinsen: Ragusa, S. Croce Camerina, Vittoria, Comiso, Acate og Chiaramonte Gulfi. Berørte kommuner i Catania-provinsen: Caltagirone og Mazzarrone.

Perimeteren for det område, ansøgningen omfatter, afgrænses ved en ubrudt linje gennem punkterne »a«, »b«, »c«, »d«, »e«, »f«, »g«, »h« og »i«, der defineres således:

a) Punkt på kysten, hvor forlængelsen af en linje trukket fra punkt »B« via det østlige hjørne af Scoglitti-kirkegården når forstranden. Det svarer til punkt »o« i »Passo di Piazza«-ansøgningen

b) Det østlige hjørne af bebyggelsen »C. Mustille« 92 m over havet (syd for Contrada Resine). Det svarer til punkt »n« i »Passo di Piazza«-ansøgningen

c) Punkt beliggende 3 km fra Acate-vejen/forgreningen S.S. nr. 115 nordvest for Bosco Grande-kvarteret. Det svarer til punkt »m« i »Passo di Piazza«-ansøgningen og punkt »d« i »Piano Lupo«-dyrkningskoncessionen

d) Punkt beliggende 7 km fra Acate-Caltagirone-vejen. Det svarer til punkt »c« i »Piano Lupo«-ansøgningen om dyrkningskoncession

e) Punkt beliggende 276 m over havet svarende til det østligste punkt i bebyggelsen »C. Rizza« syd for Sciri Sottano-kvarteret. Det svarer til punkt »b« i »Piano Lupo«-ansøgningen om dyrkningskoncession

f) Punkt ved det østlige hjørne af huset beliggende 332 m over havet mellem Conventazzo og Case Intorvella. Det svarer til punkt »u« i »Fiume Tellaro«-efterforskningstilladelsen

g) Punkt ved 9,3 km på S.P. 3, hvor tværvejen, der går til Gafà-husene, starter. Det svarer til punkt »t« i »Fiume Tellaro«-efterforskningstilladelsen

h) Punkt ved det nordlige hjørne af Sulsenti-gården ca. 70 m nord for vejkrydset beliggende 459 m over havet (Ragusa). Det svarer til punkt »s« i »Fiume Tellaro«-efterforskningstilladelsen

i) Punkt ved den lille 2 km-pille på den farbare vej i Cilena-kvarteret (Ragusa). Det svarer til punkt »r« i »Fiume Tellaro«-efterforskningstilladelsen

l) Punkt ved det nordvestlige hjørne af huset »L'Annunziata« 636 m over havet. Det svarer til punkt »i« i »Ragusa«-dyrkningskoncessionen

m) Punkt ved det nordøstlige hjørne af C. Cosentino i Cento Pozzi-kvarteret. Det svarer til punkt »b« i »S. Anna«-ansøgningen om dyrkningskoncession

n) Punkt ved det nordlige hjørne af huset beliggende 580 m over havet i Castiglione-kvarteret, ca. 350 m nord-nordvest for Villa Arezzo. Det svarer til punkt »B« i Tresauro-tilladelsen

o) Punkt ved det nordlige hjørne af Casa Veninata i Stanislao-kvarteret. Det svarer til punkt »A« i »Tresauro«-tilladelsen

p) Punkt svarende til det sydøstlige hjørne af huset i Perrone-kvarteret beliggende ca. 75 m o.h., 325 m sydøst for C. Perronello. Det svarer til punkt »h« i »Tresauro«-efterforskningstilladelsen

q) Punkt på kysten, der hvor en forlængelse af punkterne »a« og »b« i »Irminio«-dyrkningskoncessionen møder kystlinjen. Det svarer til punkt »f« i »Irminio«-koncessionen.

Fra punkt »q« til »a« udgøres afgrænsningen af kystlinjen ved lavvande.

Geografiske koordinater

Punkt Længdegrad Ø (M.M.) Nordlig bredde a 1° 58′ 59,31″ 36° 53′ 01,87″ b 2° 00′ 53,62″ 36° 54′ 24,27″ c 2° 00′ 44,46″ 37° 00′ 49,03″ d 2° 03′ 00,47″ 37° 03′ 41,44″ e 2° 05′ 43″ 37° 06′ 05,94″ f 2° 06′ 57,70″ 37° 07′ 24,10″ g 2° 07′ 10,68″ 37° 02′ 04,05″ h 2° 13′ 19,16″ 36° 58′ 15″ i 2° 14′ 15,52″ 36° 56′ 52,70″ l 2° 14′ 16,10″ 36° 55′ 59″ m 2° 14′ 07,72″ 36° 55′ 08,73″ n 2° 10′ 41,42″ 36° 55′ 59,93″ o 2° 06′ 02,85″ 36° 52′ 29,92″ p 2° 09′ 16,10″ 36° 47′ 59,10″ q 2° 07′ 31″ 36° 46′ 37,95″

Interesserede kan fremsætte ansøgning om tilladelse inden for samme område inden for 90 dage efter offentliggørelsen af nærværende meddelelse i Den Europæiske Unions Tidende. Ansøgninger, der indløber efter nævnte frist, tages ikke i betragtning. Dekretet om meddelelse af efterforskningstilladelse udstedes inden for seks måneder regnet fra sidste frist for, at konkurrerende foretagender kan indgive ansøgning. Med henvisning til artikel 5, stk. 1, i direktiv 94/22/EF skal det endvidere meddeles, at kriterierne for tildeling af tilladelse til prospektering, efterforskning og udvinding allerede er offentliggjort i EF-Tidende C 396 af 19. december 1998 med henvisning til bestemmelserne i Italiens præsidents lovdekret nr. 625 af 25. november 1996 (offentliggjort i Gazzetta ufficiale della Repubblica italiana (den italienske statstidende) nr. 293 af 14. december 1996) om gennemførelse af nævnte direktiv i italiensk lovgivning og nærmere beskrevet i førnævnte regionallov nr. 14 af 3. juli 2000 (offentliggjort i Gazzetta Ufficiale della Regione Siciliana (Regionen Siciliens Officielle Tidende) nr. 32 af 7. juli 2000).

Betingelser og krav vedrørende aktiviteternes udøvelse og ophør er fastsat i førnævnte sicilianske regionallov nr. 14 af 3. juli 2000 og i det standardudbudsmateriale, der er udstedt ved den tidligere erhvervsafdelings dekret nr. 91 af 30. oktober 2003 og nr. 88 af 20. oktober 2004, offentliggjort i Gazzetta Ufficiale della Regione Siciliana henholdsvis nr. 49, del I, af 14. november 2003 og nr. 46, del I, af 5. november 2004.

Ansøgningsdokumenterne er deponeret på regionalkontoret for kulbrinter og geotermi, det regionale energikontor, Via Ugo La Malfa 101, 90146 Palermo, Italia hvor de ligger til gennemsyn for interesserede.